[Foto's] Gru-botsing in Vrystaat eis ses | Maroela Media
Ses mense is dood in 'n gru-botsing laat Donderdagaand op die N3-snelweg in die Vrystaat.
Chris Botha, woordvoerder van Netcare 911, het gesê 'n motor en 'n vragmotor het by die Montrose-afrit, sowat 30 km buite Harrismith, gebots.
"'n Motor met vyf volwassenes en 'n kind wou in die Montrose-pad indraai toe die swaarvoertuig die motor teen die kant getref het," het Botha gesê.
Vier van die mense in die motor was reeds dood toe paramedici en die brandweer omstreeks 23:40 by die toneel opgedaag het. "Die kind en nog 'n volwassene was in 'n kritieke toestand. Paramedici het onverpoosd gepoog om hulle te stabiliseer terwyl die brandweer almal uit die verfrommelde wrak gesny het."
Die volwassene en die kind is na 'n hospitaal in Harrismith geneem waar hulle aan hul beserings beswyk het.
Skade aan die vragmotor. Foto: Verskaf
Hierdie lyk vir my na 'n moedswillige ongeluk, kla die bestuurder van die vragmotor aan
Van die swaarvragmotor-bestuurders is dodelik intimiderend. Hulle voel 'n veer vir mense in ander motors. Wag gister by 'n rooi robot by 'n groot kruising. Agter my, staan 'n swaarvragmotor. Die bestuurder ry letterlik tot teenaan my motor, blaas op die toeter en forseer my so om in die kruising in te beweeg – die lig vir ons nog steeds rooi. Hulle word 'n wet op hul eie- net soos die taxis. Die boosheid neem oor in ons land.
Baie hartseer. Ek ry baie die pad. As jy daar wil indraai ry jy reg voor die verkeer in. Mense vat kanse en dink n trok ry stadig. BAIE ONGELUKKE OP DAAI PLEK. Moet regsdraai verbied op daai plek.
Daar is altyd onverskillige bestuurders op al die paaie, met die selfoon op die oor. Sê dankie as jy veilig gery het.
Dis waar die groot trokke voel vere vir jou ….. hulle jaag soos duiwels met daardie trokke en jy het nie 'n kans om te oorleef nie, en op die ou einde kom hulle niks oor nie…..so hartseer hierdie storie………